
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост чрез продажба на общинска идеална част от недвижим имот – УПИ ХVI-76, кв. 12 по плана на кв. Горно Езерово, гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 94-01-3314/31.01.2023г. от С. Х. В., относно прекратяване на съсобственост в недвижим имот, представляващ УПИ ХVI-76, кв. 12, целият с площ 510 кв.м по действащия план на кв. Горно Езерово, гр. Бургас, чрез изкупуване дела на Община Бургас.
Съгласно представени документи за собственост, заявителят С. Х. В. с нотариален акт за собственост по съдебна спогодба №123, том I, дело № 445 от 09.03.1968г., нотариален акт за поправка на нотариален акт № 135, том IV, дело № 2094 от 25.09.1984г. и нот. акт № 103, том VII, нот. дело № 2564/26.11.1984г., като наследник на Х. И. М. е собственик в УПИ ХVI-76 в кв.12, с площ 510 кв.м по действащия план на кв. Горно Езерово, гр. Бургас, одобрен със Заповед №857/30.07.1987г. на Община Бургас, съответен на ПИ с идентификатор 07079.829.602 с площ  506 кв.м по одобрените КККР на гр. Бургас.
Видно от удостоверение с изх. № 94-01-6288/1/22.03.2022г. от Директор дирекция „Устройство на територията“ при Община Бургас и приложена към удостоверението комбинирана скица, изготвена от експерт към дирекция УТ при община Бургас, 84/510 кв. м ид. части от площта на УПИ ХVI-76 в кв.12 целият с площ 510 кв.м е общинско място, придаваемо по регулация откъм улица.
 Останалата идеална част до пълната площ на имота не е общинска собственост.
За 84/510 кв. м ид. части от площта на УПИ ХVI-76 в кв.12, има съставен Акт №10896/31.07.2026г. за частна общинска собственост.
Общинската идеална част от УПИ ХVI-76 в кв.12, целият с площ 510 кв. м, отреден „За жилищно строителство“ по действащия ПУП-ПРЗ на квартала не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, не могат да се обособят в самостоятелен УПИ, поради което е целесъобразно  прекратяване на съсобствеността, чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на лицензиран оценител, на 84/510 кв.м идеални части от                    УПИ ХVI-76 в кв.12 по плана на кв. Горно Езерово, гр. Бургас, определена в размер на 6 300 (шест хиляди и триста) евро, без ДДС.
Данъчната оценка на идеалната част от имота, предмет на продажба, е 1007,40 евро (хиляда и седем евро и четиридесет евроцента). 
Цитираният имот е включен в Програмата за управление и разпореждане с общинската собственост на Община Бургас за 2026г., приета по т. 3 от дневния ред на проведеното на 21.09.2026г. заседание на Общински съвет – Бургас (Протокол № 42), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по          чл. 36, ал. 1, т. 2 от ЗОС, чрез продажба на общински идеални части“, подточка 8.
Предвид изложеното, на основание правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя Заповед № 3903/22.11.2024г., прието с Протокол от     01.10.2026 г., което подкрепям изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността,  чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е:

1. Да се прекрати съсобствеността между Община Бургас и С. Х. В. с ЕГН        , с постоянен адрес: гр. Бургас, чрез продажба на общинските идеални части, актувани с Акт №10896/31.07.2026г. за частна общинска собственост, представляващи 84/510 кв.м идеални части от УПИ ХVI-76 в кв.12, целият с площ 510 кв. м, отреден „За жилищно строителство“ по действащия ПУП-ПРЗ на кв. Горно Езерово, гр. Бургас, съответен на ПИ с идентификатор 07079.829.602, целият с площ 506 кв. м в Кадастралната карта (КК) на гр. Бургас, за сумата 6 300 (шест хиляди и триста) евро, без ДДС.
Приложение: Заявления вх.№ 94-01-3314/31.01.2023г.; Протокол от 01.10.2026г.; Експертна оценка; Акт за ЧОС №10896/31.07.2026г.; Нотариален акт за собственост по съдебна спогодба №123, том I, дело № 445 от 09.03.1968г.; Нотариален акт за поправка на нотариален акт № 135, том IV, дело № 2094 от 25.09.1984г. и нот. акт № 103, том VII, нот. дело № 2564/26.11.1984г.;Удостоверение за наследници изх. №ЕД-5924/11.08.2026г.; Удостоверение №94-01-6288/1/22.03.2022г. и Комбинирана скица от ПУП-ПРЗ за УПИ ХVI-76 в кв.12; Скица-проект №15-1464724-19.12.2022г.; Данъчна оценка за имота издадена от дирекция МПДТР.




ДИМИТЪР НИКОЛОВ
Кмет на Община Бургас

